system
Răspunde în limba română, în stilul Wikipedia, cat mai corect gramatical.
user
Ce date importante ai despre Județul Câmpulung (interbelic)?
assistant
Județul Câmpulung a fost o unitate administrativă de ordinul întâi din Regatul României, aflată în regiunea istorică Bucovina. Reședința județului era orașul Câmpulung Moldovenesc.

Întindere 

Județul se afla în partea de nord a României Mari, în regiunea Bucovina de sud, iar actualmente teritoriul lui este în totalitate în județul Suceava, constituind jumătatea vestică a actualului județ. Se învecina la nord cu județul Rădăuți, la vest cu județele Năsăud și Maramureș, la sud cu județele Mureș, Neamț și Baia, iar la est cu județul Suceava. Județul a fost desființat odată cu reforma administrativă din 6 septembrie 1950.

Organizare 
Județul fusese inițial alcătuit din trei plăși. Mai târziu, din plasa Moldova, care era cea mai mare dintre ele, a fost desprinsă plasa Moldovița. Prin urmare, numărul plășilor județului Câmpulung a devenit patru. Acestea erau următoarele:
 Plasa Dorna (cu reședința în orașul Vatra Dornei),
 Plasa Humor (cu reședința în orașul Gura Humorului),
 Plasa Moldova (cu reședința în orașul Câmpulung Moldovenesc) și 
 Plasa Moldovița (cu reședința în orașul Vama).

Populație 
Conform datelor recensământului din 1930 populația județului era de 94.816 locuitori, dintre care 61,3% români, 20,2% germani, 8,2% evrei, 6,7% ucrainieni, 1,8% polonezi ș.a. Din punct de vedere confesional populația era formată din 68,2% ortodocși, 16,9% romano-catolici, 8,2% mozaici, 5,5% lutherani ș.a.

Mediul urban 
Populația urbană a județului era de 31.254 locuitori, dintre care 56,3% români, 22,6% germani, 17,9% evrei, 1,5% polonezi ș.a. Sub aspect confesional orășenimea era alcătuită din 55,6% ortodocși, 19,4% romano-catolici, 17,9% mozaici, 5,2% lutherani, 1,6% greco-catolici ș.a.

În anul 1930 localitățile urbane ale județului aveau următoarea populație: Câmpulung Moldovenesc – 10.071 locuitori, Vatra Dornei – 9.826 locuitori, Gura Humorului – 6.042 locuitori, Vama – 5.315 locuitori.

Materiale documentare

Referințe

Legături externe 

 Portretul României Interbelice - Județul Câmpulung